Fundur í Rótarýklúbbi Hafnarfjarðar þann 3. desember 2020 kl. 12.15

Þetta er fundur nr. 14 á starfsárinu og 3577 frá stofnun.

Mættir voru 27 félagar.

Fyrirlesari dagsins er Telma Jónsdóttir, framkvæmdastjóri markaðsstofu Hafnarfjarðar. Erindið er að vegum ferðamálanefndar.

Sigríður Kristín forseti setti fund, sem er rafrænn Zoomfundur. Afmæli til næsta fundar eiga Kári Valvesson, Sigþór Jóhannsson og Sigurður Þórðarson.

Telma Jónsdóttir sem er framkvæmdastjóri markaðsmála Hafnarfjarðar sagði frá tildrögum þess að hún var beðin að koma sem gestur en hún ritaði pistil í Fjarðarfréttum þar sem hún hvatti Hafnfirðinga til að versla í heimabyggð. Þá upplýsti hún að hún hafi verið sem skiptinemi til Bandaríkjanna á vegum rótarý þegar hún var ung. Var í Tennessee.

Telma tók við starfinu í apríl sl. og er um 50% starf að ræða. Nokkrar breytingar hafa verið gerðir á árinu á starfi markaðsstofunnar. Hluti af verkefnum markaðsstofu að því er varðar ferðamenn var flutt á samskiptasvið og markaðsstofan einbeiti sér að atvinnulífinu í bænum. Í dag eru um 100 fyrirtæki í markaðsstofunni. Markaðsstofan er nýlega orðin 5 ára. Ekki var hægt að halda upp á þau tímamót vegna covid en í staðinn var útbúinn poki merktum þeim og fylltur af vörum frá hafnfirskum fyrirtækjum og voru þeir keyrðir út. Eins gerður lagalisti á spotify með hafnfirskum lögum. Áhersla í starfi hennar að vekja athygli á fyrirtækjum í Hafnarfirði. Hún ræddi um mikilvægi þess fyrir okkur öll að versla fyrir jólin í heimabyggð, sérstaklega mikilvægt núna á tímum covid. Segir frá því að frá því í haust hafi hún sett miða með nöfnum allra fyrirtækja í markaðsstofu og dregur eitt nafn á hverjum mánudegi og það er þá fyrirtæki vikunnar sem eru kynnt á heimasíðunni. Segir frá fyrirtækinu og sögu þess og eins frá fólkinu á bakvið fyrirtækin. Þá er á forsíðunni tillögur að 13 hafnfirskum jólagjöfum. Fleiri slík átök verið í gangi, s.s. tillögur að fermingargjöfum, allt fyrir bílinn í Hafnarfirði o.s.frv.

Telma sagði frá námskeiðum sem haldin eru fyrir starfsmenn fyrirtækja í hverjum mánuði. Ýmis námskeið um fjölbreytt efni. Þá fara þau í fyrirtækjaheimsóknir reglulega. Markaðsstofan stendur fyrir einyrkjakaffi reglulega þar sem fólk með lítil fyrirtæki getur hist og rætt saman og skipts á hugmyndum. Einnig eru veitt hvatningarverðlaun árlega. Skiptir máli að vera aðilar enda mikil þjónusta og gott til að styrkja tengslanetið og auka sýnileika.

Að þessu loknu svaraði Telma fyrirspurnum.

Næsti fundur er jólafundur 10. desember kl. 19. Hægt verður að skrá sig fyrir mat og verður hann keyrður út.

Fundi slitið með hefðbundnum hætti kl. 12:50.